open-index/open-wikipedia-markdown huggingface dataset:
சுருட்டு வடிவ உயிரணு

**சுருட்டு வடிவ உயிரணு** (*Cigar cell*)(கரிக்கோல் உயிரணு என்றும் குறிப்பிடப்படுகின்றன)  என்பது செங்குருதியணுக்கள் ஆகும். இவை சுருட்டு அல்லது கரிக்கோல் வடிவத்தில் புற இரத்த ஓட்டத்தில் காணப்படுகின்றன. கரிக்கோல் உயிரணு பொதுவாகப் பரம்பரை எலிப்டோசைட்டோசிசு நோயுடன் தொடர்புடையவை. இருப்பினும், இவை இரும்புச்சத்து குறைபாடு இரத்த சோகை, சீழ்படல், மலேரியா மற்றும் இரத்த சிவப்பணு நோய் மற்றும் உற்பத்தியைக் குறைக்கும் பிற நோய்த்தொற்று நிலைகளிலும் காணப்படலாம். இரும்புச்சத்து குறைபாடு இரத்த சோகையின் விடயத்தில், உயிரணு அழிதல் நிறமிக்குறைவும் ஏற்படும் என எதிர்பார்க்கப்படுகிறது.
link=//upload.wikimedia.org/wikipedia/commons/thumb/c/c6/Blood_film_01.jpg/200px-Blood_film_01.jpg|இடது|thumb|200x200px| இரத்தப் படலம், ஜீம்சா நிறமேற்ற நிலையில்

## மேற்கோள்கள்

பகுப்பு:குருதியியல்
அசான் ராசா

**அசான் ராசா** (பிறப்பு 29 மே 1974 லாகூர், பாக்கித்தான்) பாக்கித்தானைச் சேர்ந்த ஒரு துடுப்பாட்ட நடுவரும் முன்னாள் துடுப்பாட்ட வீரரும் ஆவார்.  2020 நவம்பரில், சிம்பாப்வே அணியின் பாக்கித்தான் சுற்றுப்பயணத்தின் இரண்டாவது பன்னாட்டு இருபது20 போட்டியில் கள நடுவராகப் பணியாற்றியதன் மூலம், 50 பன்னாட்டு இருபது20 போட்டிகளில் கள நடுவராகச் செயற்பட்ட முதலாவது நடுவரானார்.

## மேற்கோள்கள்


பகுப்பு:பாக்கித்தான் துடுப்பாட்ட நடுவர்கள்
பகுப்பு:1974 பிறப்புகள்
பகுப்பு:வாழும் மக்கள்
பாலோ

**பாலோ** (மலாய்: *Paloh*; ஆங்கிலம்: *Paloh*; சீனம்:巴罗); என்பது மலேசியா, ஜொகூர், குளுவாங் மாவட்டத்தில் அமைந்துள்ள ஒரு நகரம்; ஒரு முக்கிம் ஆகும். குளுவாங் நகரில் இருந்து 35 கி.மீ.; யோங் பெங் *(Yong Peng)* நகரில் இருந்து சுமார் 32 கி.மீ. தொலைவிலும் அமைந்துள்ளது.

பாலோ ஒரு முக்கிம் பகுதியாகும். அந்த வகையில் 429 கி.மீ&nbsp;km2 பரப்பளவைக் கொண்டுள்ளது. பாலோ நகரத்தில் சீனர்கள், மலாய்க்காரர்கள் மற்றும் இந்தியர்கள்; மூவினத்தவரும் ஒரு சீரான மக்கள் தொகையைக் கொண்டுள்ளனர். 

2015-ஆம் ஆண்டின் புள்ளிவிவரங்களின்படி இந்த நகரத்தின் மக்கள் தொகை 16,420. ஆண்கள்: 9083; பெண்கள்: 7337.

## பொது

மலாயா அவசரகாலகாலத்தில், இந்த நகரம், மலாயா தேசிய விடுதலை படையினருக்கு *(Malayan National Liberation Army (MNLA)* அனுதாபிகளைக் கொண்ட ஒரு "கருப்புப் பகுதி" என அறியப்படுகிறது.

### குளுவாங் நகராட்சி மன்றம்
குளுவாங் நகராட்சி மன்றத்தில் உள்ள இடங்கள்:

* ககாங் *(Kahang)*
* குளுவாங் நகரம் *(Kluang Town)* 
* நியோர் *(Niyor)*
* பாலோ *(Paloh)*

## வீட்டுமனை குடியிருப்பு பகுதிகள்

# தாமான் ஸ்ரீ கோத்தா பாலோ - *(Taman Sri Kota Paloh)*
# தாமான் விஜயா - *(Taman Wijaya)*
# தாமான் பாலோ - *(Taman Paloh)*
# தாமான் மெலாத்தி - *(Taman Melati)*
# தாமான் முர்னி - *(Taman Murni)*
# கம்போங் முகிபா - *(Kampung Muhibbah)*
# கம்போங் இந்தியா - *(Kampung India)*
# தாமான் கியாரா - (Taman Kiara)
# தாமான் ஸ்ரீ பால்மா - *(Taman Seri Palma)*
# கம்போங் மெர்டேகா - *(Kampung Merdeka)*
# தாமான் இண்டா - *(Taman Indah)*

## போக்குவரத்து

இந்த நகரத்தில் கே.டி.எம். **(KTM)** மலாயா தொடருந்து நிறுவனத்தின் நகரிடை இயங்கும் ஊர்தி நிலையம் *(KTM Intercity)* உள்ளது. இந்த நிலையம் கோலாலம்பூர்; ஜொகூர் பாரு நகரங்களின் தொடருந்து நிலையங்களுடன் இணைக்கப்பட்டு உள்ளது.

## பாலோ தமிழ்ப்பள்ளி

ஜொகூர், குளுவாங் மாவட்டம், பாலோ நகரில் ஒரு தமிழ்ப்பள்ளி உள்ளது. அதில் **145 மாணவர்கள்** பயில்கிறார்கள். **14 ஆசிரியர்கள்** பணியாற்றுகிறார்கள். மலேசிய கல்வி அமைச்சு **2022 சூன் மாதம்** வெளியிட்ட புள்ளிவிவரங்கள்.
 

## மேலும் காண்க
* குளுவாங் மாவட்டம்

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:குளுவாங் மாவட்டம்
பகுப்பு:ஜொகூர் மாநிலத்தில் உள்ள நகரங்கள்‎
பாலி, இராஜஸ்தான்

**பாலி** (**Pali**), இந்தியாவின் இராஜஸ்தான் மாநிலத்தின் மார்வார் பிரதேசத்தில் உள்ள பாலி மாவட்டத்தின் நிர்வாகத் தலைமையிடமும், நகராட்சியும்  ஆகும். இந்நகரம் பண்டி ஆற்றின் கரையில் உள்ளது. இது ஜோத்பூருக்கு தென்கிழக்கில் 70 கிலோ மீட்டர் தொலைவிலும், செய்ப்பூருக்கு தென்மேற்கே 300 கிலோ மீட்டர் தொலைவிலும் உள்ளது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி,  43,810 குடும்பங்களும், 45 வார்டுகளும் கொண்ட பாலி நகராட்சியின் மொத்த மக்கள் தொகை 2,30,075 ஆகும். அதில் ஆண்கள்  1,19,924  மற்றும் 1,10,151 பெண்கள் ஆக உள்ளனர். பாலின விகிதம் 1000 ஆண்களுக்கு  919 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14%  ஆகவுள்ளனர். இதன் சராசரி  எழுத்தறிவு 77.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 34,955 மற்றும் 3,979 ஆகவுள்ளனர். 

இதன் மக்கள் தொகையில் இந்துக்கள் 173,903	(75.59%), இசுலாமியர் 43,225	(18.79%), சமணர்கள் 11,354	(4.93%),  
சீக்கியர்கள் 993	(0.43%), கிறித்தவர்கள் 419	(0.18%), மற்றும் பிறர் 0. 07% ஆகவுள்ளனர்.
## பொருளாதாரம்
பாலி நகரத்தில் கைத்தறி மற்றும் பாலிஸ்டர் ரக துணிகள் உற்பத்தியாகிறது.
## இதனையும் காண்க
* மார்வார் பிரதேசம்
## மேற்கோள்கள்

## வெளி இணைப்புகள்
*Pali District website
**Pali Online News Website 
*Map of Pali District (Invest Rajasthan)

பகுப்பு:பாலி மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பில்வாரா

**பில்வாரா** (**Bhilwara**),  இந்தியாவின் இராஜஸ்தான் மாநிலத்தின் பில்வாரா மாவட்டம் மற்றும் பில்வாரா தாலுகாவின் நிர்வாகத் தலைமையிட நகரம் ஆகும். இந்நகரத்தில் ஜவுளி அதிகம் உற்பத்தி ஆவதால், இதனை இராஜஸ்தானின் ஜவுளி நகரம் என்றும் அழைக்கப்படுகிறது.இந்நகரம் ஜெய்ப்பூருக்கு தெற்கே 245 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி,  74,184 குடியிருப்புகளும்,  50 வார்டுகளும் கொண்ட பில்வாரா நகராட்சியின் மொத்த  மக்கள் தொகை 3,59,483 ஆகும். அதில் ஆண்கள் 1,87,081 a மற்றும் 1,72,402  பெண்கள்  ஆக உள்ளனர். பாலின விகிதம் 1000 ஆண்களுக்கு 922  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  13%  ஆகவுள்ளனர். இதன் சராசரி எழுத்தறிவு  82.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 47,692 மற்றும் 4,488 ஆகவுள்ளனர். 

இதன் மக்கள் தொகையில் இந்துக்கள் 285,798	(79.5%), இசுலாமியர் 51,144	(14.23%), சமணர்கள் 19,675	(5.47%),  சீக்கியர்கள் 1,200	(0.33%), கிறித்தவர்கள் 1,197	(0.33%),	  மற்றும் பிறர் 0.13% ஆகவுள்ளனர்.

## பொருளாதாரம்
பில்வாரா நகரத்தின் ஜவுளித் தொழில் புகழ்பெற்றது. எனவே இந்நகரத்தை இராஜஸ்தானின் ஜவுளி தலைநகரம் என அழைப்பர்.

## போக்குவரத்து
### சாலைப் போக்குவரத்து
தங்க நாற்கரச் சாலைத் திட்டத்தின் கீழ் வரும் தேசிய நெடுஞ்சாலை எண் 79 மற்றும் நெடுஞ்சாலை எண் 758  பில்வாரா நகரம் வழியாக செல்கிறது.

### [[இருப்புப் பாதை]]
பில்வாரா தொடருந்து நிலையம், நாட்டின் முக்கிய நகரங்களுடன் இணைக்கிறது.
### தட்ப வெப்பம்

## மேற்கோள்கள்

## வெளி இணைப்புகள்
* 
* 

பகுப்பு:பில்வாரா மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
ஆசியப் புல் தவளை

**ஆசியப் புல் தவளை** அல்லது **சீன பழுப்பு தவளை** (*Rana chensinensis*-*இரானா சென்சினென்சிசு*) என்பது சீனா மற்றும் மங்கோலியாவில் காணப்படும் ரானிடே குடும்பத்தில் உள்ள ஒரு தவளை சிற்றினம் ஆகும்.

## வாழிடம்
ஆசியப் புல் தவளையின் இயற்வாழிடம் மிதவெப்பமண்டல காடுகள், ஆற்றிடைப் பகுதிகள், சதுப்புநிலங்கள், நன்னீர் ஏரிகள், நன்னீரிடை சதுப்புநிலங்கள், விளை நிலங்கள், மேய்ச்சல் நிலங்கள் மற்றும் பாசன நிலங்கள் ஆகும். இது வாழ்விட இழப்பால் அச்சுறுத்தப்படுகிறது.

## அச்சுறுத்தல்
இந்த தவளை சீன விவசாயத்தில் பூச்சித் தீங்குயிரிகளை வேட்டையாடும் திறனுக்காகக் குறிப்பிடப்படுகிறது. 1982 மற்றும் 1983ஆம் ஆண்டுகளில் கிங்யுவான் மஞ்சு தன்னாட்சி மாகாணத்தில் நடத்தப்பட்ட ஆய்வில், இத்தவளைகளின் இனப்பெருக்கம் பூச்சிக்கொல்லி மற்றும் சுற்றுச்சூழலில் மாசுபாட்டினால் குறைந்துள்ளதாகத் தெரியவருகின்றது.

சீனாவிற்குள், இத்தவளையின் பாலோபியன் குழாய்களுக்கு அருகில் உள்ள கொழுப்பு திசுக்கள் காசுமா எனும் சீன இனிப்பு பொருளின் மூலப்பொருளாகவும் பாரம்பரிய மருத்துவத்திலும் பயன்படுத்தப்படுகிறது.

## மேற்கோள்கள்

பகுப்பு:தவளைகள்
பைசாந்தியத் திரேசு மீதான மங்கோலியப் படையெடுப்பு

**பைசாந்தியத் திரேசு மீதான மங்கோலியப் படையெடுப்பு** என்பது 1263-64ஆம் ஆண்டுகளின் குளிர்காலத்தின்போது நடைபெற்றது. தனது சகோதரன் இரண்டாம் கய்கவுசை விடுவிப்பதற்காகப் பைசாந்தியப் பேரரசைத் தாக்குமாறு தங்க நாடோடிக் கூட்டத்தின் கானாகிய பெர்கேயிடம் உரூமின் செல்யூக் சுல்தானான இரண்டாம் கய்குபாத் கோரிக்கை வைத்தார்.

## படையெடுப்பு
உறைந்திருந்த தன்யூபு ஆற்றை மங்கோலியர்கள் 1263-64ஆம் ஆண்டுகளின் குளிர்காலத்தில் கடந்தனர். 1264ஆம் ஆண்டின் இளவேனிற்காலத்தில் எட்டாம் மைக்கேலின் இராணுவங்களைத் தோற்கடித்தனர். தோற்கடிக்கப்பட்ட இராணுவத்தில் பெரும்பாலானவர்கள் தப்பித்து ஓடினர். பைசாந்தியப் பேரரசர் இத்தாலிய வணிகர்களின் உதவியுடன் தப்பித்தார். இதற்குப் பிறகு திரேசானது சூறையாடப்பட்டது.

கய்கவுசு விடுவிக்கப்பட்டார். எட்டாம் மைக்கேல் பெர்கேயுடன் ஓர் ஒப்பந்தத்தில் கையொப்பமிட்டார். அதில் தன் மகள்களில் ஒருவரான யூப்ரோசைனி பலையோகினாவை நோகைக்கு மணம் முடித்துக் கொடுக்க ஒப்புக்கொண்டார். கிரிமியா மூவலந்தீவை ஒட்டு நிலமாகக் கய்கவுசிடம் பெர்கே அளித்தார். கய்கவுசு ஒரு மங்கோலியப் பெண்ணைத் திருமணம் செய்து கொள்வதாக ஒப்புக்கொண்டார். நாடோடிக் கூட்டத்திற்குத் திறையை மைக்கேல் செலுத்தினார்.

திரேசு மீதான பெர்கேயின் படையெடுப்பான இப்போரால் தான் 1260களில் நிக்கோலோ மற்றும் மாபியோ போலோவின் பயணமானது தாமதப்பட்டு இருக்கலாம் எனக் கருதப்படுகிறது.

## குறிப்புகள்

## ஆதாரங்கள்

* 
* 

திரேசு
கிளாண்டிரானா

***கிளாண்டிரானா*** என்பது கிழக்காசியாவில் (கிழக்கு சீனா, கொரியா, சப்பான் மற்றும் உருசிய தூர கிழக்கில் பிறிமோர்சுக்கி நிலப்பரப்பு) காணப்படும் உண்மையான தவளைகளின் (குடும்பம் இரனிடே) பேரினமாகும். இதன் பெயருக்கு 'சுரப்பித் தவளை' என்று பொருள் ஆகும்.

*கிளாண்டிரானா* என்பது *இராணாவி*லிருந்து தோன்றிய பேரினமாகும். சமீபத்தில் விவரிக்கப்பட்ட *கிளாண்டிரானா* *சுசுரா* தவிர அனைத்து சிற்றினங்களும், முதலில் *இரானா* பேரினத்தில் சேர்க்கப்பட்டன. இவற்றில் சில *உருகோசா* பேரினத்தில் வைக்கப்பட்டுள்ளன. தற்பொழுது *கிளாண்டிரானா*வுடன் ஒத்ததாக உள்ளன. இதன் ஒற்றைத்தொகுதிமரபு உயிரினத் தோற்றம் கேள்விக்குள்ளாக்கப்பட்ட போதிலும் சமீபத்திய மூலக்கூறு ஆய்வுகள் இதனை ஆதரிக்கின்றது. *கிளாண்டிரானா ஹைலரானா*வின் சகோதர வகைப்பாட்டியல் பிரிவு எனத் தெரிகிறது.

இந்த நேரத்தில், பின்வரும் சிற்றினங்கள் இந்தப் பேரினத்தில் சேர்க்கப்பட்டுள்ளன:

* *கிளண்டிரானா எமெல்ஜனோவி* (நிகோல்சுகி, 1913)
* *கிளாண்டிரானா மினிமா* (திங் மற்றும் திசாய், 1979)
* *கிளாண்டிரானா உருகோசா* (தெம்மினிக் மற்றும் சுக்லெகல், 1838)
* *கிளாண்டிரானா சுசுரா* (செகியா, மியுரா மற்றும் ஒகடா, 2012)
* *கிளாண்டிரானா டைண்டாயின்சிசு* (சாங், 1933)

## மேற்கோள்கள்

பகுப்பு:தவளைகள்
பகுப்பு:நீர்நில வாழ்வனப் பேரினங்கள்
தங்குதன்(V) புளோரைடு

**தங்குதன்(V) புளோரைடு** (*Tungsten(V) fluoride*) என்பது WF5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தங்குதன் பெண்டாபுளோரைடு என்ற பெயராலும் அழைக்கப்படும் இச்சேர்மம் மஞ்சள் நிறத்தில் நீருறிஞ்சும் தன்மையுடன் காணப்படுகிறது. பெரும்பாலான பெண்டாபுளோரைடுகள் போல தங்குதன் பெண்டாபுளோரைடும் [WF5]4 மூலக்கூறுகளாலான நான்குறுப்புக் கட்ட்டமைப்பை ஏற்றுள்ளது. இதனால் கட்டமைப்பிலுள்ள ஒவ்வொரு தங்குதன் மையமும் எண்முக ஒருங்கிணைப்பை அடைகின்றன.

## தயாரிப்பு
தங்குதனும் தங்குதன் அறு புளோரைடும் சேர்ந்து வினைபுரிவதால் தங்குதன்(V) புளோரைடு உருவாகிறது:
:W + 5 WF6  →  6 WF5

அறை வெப்பநிலையில் தங்குதன்(V) புளோரைடு டெட்ரா மற்றும் எக்சா புளோரைடுகளாக விகிதாச்சாரமின்றி சிதைவடைகிறது:
:2 WF5  →  WF4  +  WF6
## மேற்கோள்கள்

பகுப்பு:தங்குதன்(V) சேர்மங்கள்
பகுப்பு:புளோரைடுகள்
பகுப்பு:தங்குதன் ஆலைடுகள்
பகுப்பு:உலோக ஆலைடுகள்
அங்கேரி மீதான இரண்டாவது மங்கோலியப் படையெடுப்பு

**அங்கேரி மீதான இரண்டாவது மங்கோலியப் படையெடுப்பு** என்பது 1285-86ஆம் ஆண்டுகளில் நடைபெற்ற ஒரு படையெடுப்பாகும். இதில் மங்கோலியத் தாக்குதலானது முறியடிக்கப்பட்டது. அங்கேரியர்கள் வெற்றி பெற்றனர்.

## விளைவு
இந்தப் படையெடுப்பின் முடிவானது 1241ஆம் ஆண்டின் முதல் படையெடுப்பிலிருந்து முற்றிலும் வேறுபட்டிருந்தது. படையெடுப்பானது முறியடிக்கப்பட்டது. பல மாத பட்டினி, ஏராளமான சிறு ஊடுருவல்கள் மற்றும் இரண்டு முக்கியமான இராணுவத் தோல்விகள் காரணமாக மங்கோலியர்கள் தங்களது படையில் பெரும்பாலானவற்றை இழந்தனர். இதற்கு முக்கியக் காரணம் புதிய கோட்டை அமைப்புகள் மற்றும் இராணுவ சீர்திருத்தங்கள் அங்கேரியர்களால் மேற்கொள்ளப்பட்டதேயாகும். 14ஆம் நூற்றாண்டு வரை தங்க நாடோடிக் கூட்டத்திலிருந்து சிறிய ஊடுருவல்கள் அடிக்கடி நடைபெற்ற போதும், 1285ஆம் ஆண்டின் இந்தப் படையெடுப்பின் தோல்விக்குப் பிறகு முக்கியமான எந்த ஒரு படையெடுப்பும் அங்கேரி மீது மங்கோலியர்களால் நடத்தப்படவில்லை. இது நடந்து இரண்டு ஆண்டுகளுக்குள்ளாகவே போலந்து மீதான மூன்றாவது படையெடுப்பை மங்கோலியர்கள் நடத்தினர். இந்தப் படையெடுப்பும் முறியடிக்கப்பட்டது. 1285ஆம் ஆண்டில் அங்கேரியர்கள் பயன்படுத்திய அதே உத்தியைப் போலந்துக்காரர்களும் பயன்படுத்தினர். போலந்துக்காரர்களுக்குச் சியார்சு பக்சா தலைமையிலான ஒரு அங்கேரியப் படையானது உதவி செய்தது.

## குறிப்புகள்

## உசாத்துணை

* Chambers, James -- *The Devil's Horsemen: The Mongol Invasion of Europe*
* Peter F. Sugar, Péter Hanák, Tibor Frank -- *A History of Hungary.* 1990 Indiana University 448p. 
* Pow, Stephen Lindsay -- *Deep Ditches and Well-built walls. Calgary, 2012.*https://prism.ucalgary.ca/bitstream/handle/11023/232/ucalgary_2012_pow_lindsey.pdf?sequence=2&isAllowed=y
* Pál Engel, Tamás Pálosfalvi, Andrew Ayton: *The Realm of St. Stephen: A History of Medieval Hungary, 895-1526*, I.B.Tauris & Co Ltd, London. 2001. 471.p
* Stefan Krakowski -- *Polska w walce z najazdami tatarskimi w XIII wieku*, Wyd. 1956
* Jackson, Peter -- *The Mongols and the West: 1221–1410.* 2005 Routledge, 448p 
* Z. J. Kosztolnyik -- *Hungary in the 13th Century*, East European Monographs, 1996
* Salagean, Tudor. *Transylvania in the Second Half of the Thirteenth Century: The Rise of the Congregation System* Brill, 2016, pages 134-138
* 
* 

Hungary
சில்விரானா

***சில்விரானா*** (*Sylvirana*) என்பது உண்மையான தவளைகளின் இரானிடே குடும்ப பேரினமாகும். இவை தெற்கு மற்றும் கிழக்கு ஆசியாவில், மேற்கில் வடகிழக்கு இந்தியாவிலிருந்து வடக்கே சீனா, கிழக்கில் தைவான் மற்றும் தெற்கில் தாய்லாந்து வரை காணப்படுகிறது. 1992-ல் *இவை இரானா*வின் துணையினமாக முன்மொழியப்பட்டது. பின்னர் இது ஒரு முழு பேரினமாகவும் *கைலரானா*வின் துணைப்பேரினமாவும் கருதப்பட்டது. 2015-ல் வெளியிடப்பட்ட மூலக்கூறு மரபணு பகுப்பாய்வுகளிலிருந்து தற்போதைய அங்கீகாரம் பொதுவான அளவில் உள்ளது.  

## விளக்கம்
*சில்விரானா* பொதுவாக நடுத்தர அளவிலான தவளை ஆகும். இவை வலுவான உடல்களைக் கொண்டுள்ளன. இவை *பாபுரானா*வில் உள்ளதைப் போன்ற கண்ணுக்குப்பின் மூடிகளைக் கொண்டுள்ளன. மேல் உதடு சாம்பல் நிறமாகவோ, வெண்மையாகவோ அல்லது பொரிகளுடன் காணப்படும். முதுகுபுறம் நுண்முட்களுடன் காணப்படும். முதுகுபுறம் நடுத்தர அளவிலான நன்கு வளர்ந்த, வெளிர் அல்லது முதுகுபுறத்தின் அதே நிறத்துடன் காணப்படும். பக்கவாட்டு முகடுகளுக்குக் கீழே இருண்ட நிறமுடையது. இவை நன்கு வரையறுக்கப்பட்ட கரும்புள்ளிகளுடன் காணப்படும். ஆண்களுக்கு ஒரு இணை குரல் பை உள்ளது. இவை உள் அல்லது வெளிப்புறமாக இருக்கலாம். 

## சிற்றினங்கள்
12 அங்கீகரிக்கப்பட்ட சிற்றினங்கள் உள்ளன:  
*சில்விரானா அனாமிட்டிகா* செரிடன் மற்றும் இசுடூவர்ட், 2018
*சில்விரானா குயூபிடலிசு* (சுமித், 1917)
*சில்விரானா பேபர்* (ஓஹ்லர், சுவான் மற்றும் டால்ட்ரி, 2002)
*சில்விரானா குன்தேரி* (பௌலேஞ்சர், 1882)
*சில்விரானா லாக்ரிமா* செரிடன் மற்றும் சுடூவர்ட், 2018
*சில்விரானா மலாயா* சுரிடன் மற்றும் இசுடூவர்ட், 2018
*சில்விரானா மாசோனென்சிசு* (போர்ரெட், 1937)
*சில்விரானா மாண்டோசா* செரிடன் மற்றும் இசுடூவர்ட், 2018
*சில்விரானா மோர்டென்செனி* (பவுலேஞ்சர், 1903)
*சில்விரனா நிக்ரோவிட்டடா* (பிளைத், 1856)
*சில்விரானா ராபர்டி* செரிடன் மற்றும் இசுடூவர்ட், 2018
*சில்விரானா பைனுலோசா* (சுமித், 1923)

## மேற்கோள்கள்

பகுப்பு:தவளைகள்
பகுப்பு:நீர்நில வாழ்வனப் பேரினங்கள்
சகோதர குழு

**சகோதர குழு** (*Sister group*) அல்லது **சகோதர வகைப்பாட்டுப் பிரிவு** என்பது பரிணாம தொகுதிப் பிறப்பில் ஒரு வரைபடத்தில் கொடுக்கப்பட்ட ஒரு அலகின் மற்றொரு அலகுக்கு நெருங்கிய உறவினரை (களை) குறிப்பதாகும்.

## வரையறை
சகோதர குழுவிற்கான விளக்கம் மிக எளிதாக ஒரு கிளைவரை படம் மூலம் விளக்கப்படுகிறது:

உயிரலகு அ மற்றும் உயிரலகு ஆ ஆகியவை சகோதர குழுக்கள் ஆகும். உயிரலகு அ மற்றும் ஆ, மிகச் சமீபத்திய பொதுவான மூதாதையரின் (தற்கால உயிரிகளின் ஆய்வு நூல்) பிற அல்லது அற்றுவிட்ட இனத்துடன் சேர்ந்து, ஒரு ஒற்றைத்தொகுதி மரபு உயிரினத் தோற்றத்தினை, உயிரின கிளை அஆஉருவாக்குகிறது.  உயிரினக் கிளை அஆ மற்றும் உயிரலகு இ ஆகியவையும் சகோதர குழுக்கள் ஆகும். உயிரலகு அ, ஆ, மற்றும் இ, ஒற்றைத்தொகுதிமரபு உயிரினத்தின் பிற சந்ததியினரும் சேர்ந்து அஆஇ உயிரலகினை உருவாக்குகின்றனர்.

முழு உயிரலகான அஆஇ ஒரு பெரிய மரத்தின் துணை மரமாகும். இதில் மரம் மற்றும் பெரிய, ஆழமாக வேரூன்றிய உயிரலகு இரண்டிலும் இன்னும் கூடுதலான சகோதர குழு உறவுகளை கொண்டிருக்கலாம். காட்டப்பட்டுள்ள மர அமைப்பு அதன் வேர் வழியாக மற்ற உலகளாவிய வாழ்க்கை மரத்துடன் இணைகிறது.

கிளைப்பாட்டியல் தரநிலைகளில், உயிரலகு அ, ஆ மற்றும் இ ஆகியவை மாதிரிகள், சிற்றினம், பேரினம் அல்லது வேறு ஏதேனும் வகைபிரித்தல் அலகுகளைக் குறிக்கலாம். அ மற்றும் ஆ ஆகியவை ஒரே வகைபிரித்தல் மட்டத்திலிருந்தால், *சகோதர இனங்கள்* அல்லது *சகோதர* பேரினங்கள் போன்ற சொற்கள் பயன்படுத்தப்படலாம்.

## உதாரணம்
link=//upload.wikimedia.org/wikipedia/commons/thumb/5/53/Dinosauria_phylogeny_%28within_Archosauriformes%29.png/600px-Dinosauria_phylogeny_%28within_Archosauriformes%29.png|இடது|thumb|600x600px|
தொகுதிப்பிறப்பு பகுப்பாய்வில் *சகோதர குழு* என்ற சொல் பயன்படுத்தப்படுகிறது. இருப்பினும், பகுப்பாய்வில் அடையாளம் காணப்பட்ட குழுக்கள் மட்டுமே "சகோதர குழுக்கள்" என்று பெயரிடப்படுகின்றன.

உதாரணமாகப் பறவைகள், இவற்றின் பொதுவாக *வாழும்* சகோதர குழு முதலைகள் ஆகும். ஆனால் இது தற்போதுள்ள உயிரினங்களைப் பற்றி விவாதிக்கும் போது மட்டுமே உண்மையாகும். மற்ற, அழிந்துபோன குழுக்களைக் கருத்தில் கொள்ளும்போது, பறவைகள் மற்றும் முதலைகளுக்கு இடையேயான உறவு தொலைவில் உள்ளது. பறவை குடும்ப மரம் தொன்மாவில் வேரூன்றியிருந்தாலும், பறவைகள் மற்றும் முதலைகளின் கடைசி பொதுவான மூதாதையருக்குப் பிறகு தொன்மாக்களுக்கு வழிவகுக்கும் வரிசையிலிருந்து கிளைத்த பிரிவுகள் போன்ற பல முந்தைய குழுக்களும் உள்ளன.

பகுப்பாய்வில் சேர்க்கப்பட்டுள்ள குழுக்கள்/இனங்கள்/மாதிரிகள் ஆகியவற்றில் சகோதர குழு மட்டுமே நெருங்கிய உறவினர் என்ற எச்சரிக்கையுடன், சகோதர *குழு* என்ற சொல் ஒரு உறவினர் சொல்லாகப் பார்க்கப்பட வேண்டும்.

## குறிப்புகள்

## மேற்கோள்கள்

பகுப்பு:தொகுதிமரபியல்
பகுப்பு:பரிணாம உயிரியல்
கான்சுடன்டீன் செர்னென்கோ

**கான்சுடன்டீன் உசுத்தீனொவிச் செர்னென்கோ** (*Konstantin Ustinovich Chernenko*; ; ; 24 செப்டம்பர் 1911 – 10 மார்ச் 1985) சோவியத் அரசியல்வாதியும், சோவியத் ஒன்றியப் பொதுவுடைமைக் கட்சியின் 7-ஆவது பொதுச் செயலாளரும் ஆவார். இவர் 1984 பெப்ரவரி 13 முதல் 1985 மார்ச் 10 இல் இறக்கும் வரை சோவியத் ஒன்றியத்தின் தலைவராகப் பணியாற்றினார்.

சைபீரியாவைச் சேர்ந்த ஏழைக் குடும்பத்தில் பிறந்த செர்னென்கோ, 1929-இல் சோவியத் பொதுவுடைமைக் கட்சியின் இளைஞர் கழகமான கொம்சோமால் அமைப்பில் சேர்ந்தார். 1931 இல் கட்சியின் முழு உறுப்பினரானார். தொடர்ந்து பல கொள்கைப்பரப்புப் பதவிகளை வகித்த பிறகு, 1948 இல் அவர் கொள்கைப் பரப்புத் துறையின் தலைவராக நியமிக்கப்பட்டார். மால்தாவியாவில், இலியோனீது பிரெசுனேவின் கீழ் பணியாற்றினார். பிரெசுனேவ் 1964 இல் கட்சியின் முதல் செயலாளராகப் பொறுப்பேற்ற பிறகு, செர்னென்கோ மத்திய குழுப் பொதுத் துறையின் தலைவராக உயர்ந்து, பொலித்பியூரோவிற்கான நிகழ்ச்சி நிரலை அமைப்பதற்கும் மத்திய குழு ஆணைகளை வரைவதற்கும் பொறுப்பானார். 1971 இல் செர்னென்கோ மத்திய குழுவின் முழு உறுப்பினராகவும், பின்னர் 1978 இல் பொலித்பியூரோவின் முழு உறுப்பினராகவும் ஆனார்.

பெரெசுனேவும் அவருக்கு அடுத்து பொதுச் செயலாளராகப் பொறுப்பேற்ற அந்திரோப்பொவும் முறையே 1982, 1984 இல் இறந்த பின்னர், செர்னென்கோ பிப்ரவரி 1984 இல் கட்சியின் பொதுச் செயலாளராகத் தேர்ந்தெடுக்கப்பட்டார். ஏப்ரல் 1984 இல் உச்ச சோவியத் செயலகத்தின் தலைவரானார். ஆனாலும், விரைவான உடல்நலக் குறைவு காரணமாக, செர்னென்கோ தனது அதிகாரப்பூர்வக் கடமைகளை நிறைவேற்ற முடியவில்லை. 13 மாதங்கள் மட்டுமே நாட்டை வழிநடத்திய பின்னர் மார்ச் 1985 இல் இறந்தார். அவரை அடுத்து மிக்கைல் கொர்பச்சோவ் பொதுச் செயலாளராகப் பொறுப்பேற்றார்.

## தனிப்பட்ட வாழ்க்கை
செர்னென்கோவுக்கு அவரது முதல் மனைவியான பைனா வாசிலியேவ்னாவுக்கு ஆல்பர்ட் என்ற மகன் உள்ளார். 1944-இல் அவரை மணந்த அவரது இரண்டாவது மனைவியான அன்னா திமீத்ரியெவ்னா லியூபிமோவாவுடன், அவருக்கு யெலீனா, வேரா என்ற இரண்டு மகள்களும், விளாதிமிர் என்ற மகனும் இருந்தனர். 2015 ஆம் ஆண்டில் வெளியிடப்பட்ட காப்பக ஆவணங்களின்படி, செர்னென்கோவுக்கு இன்னும் பல மனைவிகள் இருந்தனர், அவர்களுடன் இன்னும் பல குழந்தைகள் இருந்தனர்; 1940களில் செர்னென்கோவின் தொழில் வளர்ச்சி குறைவதற்கு இந்தச் சூழ்நிலை காரணமாக இருக்கலாம் என நம்பப்படுகிறது.

## குறிப்புகள்

## மேற்கோள்கள்

## வெளி இணைப்புகள்
* ''Human Rights in Soviet Society'' by Chernenko.
* ''Soviet Democracy: Principles and Practice'' by Chernenko.

பகுப்பு:1911 பிறப்புகள்
பகுப்பு:1985 இறப்புகள்
பகுப்பு:சோவியத் ஒன்றியத் தலைவர்கள்
பகுப்பு:உருசிய அரசியல்வாதிகள்
பகுப்பு:சோவியத் அரசியல்வாதிகள்
பிரம்ம உபநிடதம்

**பிரம்ம உபநிடதம்** (*Brahma Upanishad*) ( ) ஒரு பண்டைய சமசுகிருத நூலாகும். மேலும், இந்து மதத்தின் சிறிய உபநிடதங்களில் ஒன்றாகும். இது கிருஷ்ண யசுர்வேதத்துடன் இணைக்கப்பட்ட 32 உபநிடதங்களில் ஒன்று. மேலும் 19 சந்நியாச உபநிடதங்களில் ஒன்றாக வகைப்படுத்தப்பட்டுள்ளது.

## உள்ளடக்கம்
இந்த உரை இந்து மறுப்பு மரபுகளைக் கையாளும் முக்கியமான உபநிடதங்களில் ஒன்றாகும்.  இது ஆத்மா, அதன் நான்கு உணர்வு நிலைகள் , நான்கு இருக்கைகள் பற்றி விவாதிக்கிறது ( பரப்பிரம்மனின் (உருவமற்ற பிரம்மம் ) தியானத்தை அடைவதற்கான இருக்கைகள்). பிப்பலாத மகரிசிக்கும் சௌனகருக்கும் இடையே நடந்த உரையாடலாக இது வழங்கப்படுகிறது.  பிரம்ம உபநிடதம் அதன் மூன்றாவது அத்தியாயத்தில், அனைத்து வகையான சடங்குகள் மற்றும் வெளிப்புற மத அவதானிப்புகளை நிராகரிப்பதற்காக குறிப்பிடத்தக்கது. மேலும் மனிதனின் உயர்ந்த முழுமையான நிலையை அறிவிப்பது முற்றிலும் அறிவுக்கு அர்ப்பணிக்கப்பட்ட ஒன்றாகும்.

இராமன், அனுமனுக்கு விவரிக்கப்பட்ட முக்திகா நியதியின் 108 உபநிடதங்களின் தெலுங்கு தொகுப்பில், இது எண் 11 இல் பட்டியலிடப்பட்டுள்ளது.  இந்த உரை **பிரம்மோபநிடதம்** என்றும் குறிப்பிடப்படுகிறது.

## இதனையும் பார்க்கவும்

* அருணேய உபநிடதம்
* ஜபால உபநிடதம்

## குறிப்புகள்

### உசாத்துணை
*
*
*
*
*
*
*
*
*
## வெளி இணைப்புகள்
* Brahma Upanishad in Sanskrit
* Some archived manuscript editions of Brahma Upanishad, F Otto Schrader, pages 231-232
பகுப்பு:சமசுகிருத நூல்கள்
பகுப்பு:உபநிடதங்கள்
சாம்பல் மார்புச் சிரிப்பான்

**சாம்பல் மார்புச் சிரிப்பான்** (*grey-breasted laughingthrush*) அல்லது **கேரளச் சிரிப்பான்** என்பது பறவைச் சிற்றினம் இரண்டு சிற்றினங்களாகப் பிரிக்கப்பட்ட சிரிப்பான்களாகும். இவை

* பழனிச் சிரிப்பான் *மாண்டெசின்க்லா பேர்பாங்கி*
* அசம்புச் சிரிப்பான் *மாண்டெசின்க்லா மெரிடியோனலிசு*

பகுப்பு:தமிழ்நாட்டுப் பறவைகள்
நிக்டிபிரோகன்

**நிக்டிபிரோகன்** (*Nyctiprogne*) என்பது பக்கி குடும்பத்தினைச் சார்ந்த பறவைப் பேரினமாகும்.

*நிக்டிபிரோகன்* பேரினத்தின் கீழ் இரண்டுச் சிற்றினங்கள் உள்ளன.

* பட்டை வால் பக்கி (*நிக்டிபிரோகன் லுகோபிகா*)
* வெற்று வால் பக்கி (*நிக்டிபிரோகன் வில்லியார்டி*)

## மேற்கோள்கள்

பகுப்பு:பறவைப் பேரினங்கள்
அ. தமிழ் மகன் உசேன்

**அ. தமிழ் மகன் உசேன்** (பிறப்பு: 10 பிப்ரவரி 1936) ஒரு இந்திய அரசியல்வாதி மற்றும் 23 சூன் 2022 முதல் அனைத்திந்திய அண்ணா திராவிட முன்னேற்றக் கழகத்தின் அவைத்தலைவர் ஆவார். அனைத்திந்திய அண்ணா திராவிட முன்னேற்றக் கழகத்தின் நிறுவன உறுப்பினர்களில் ஒருவரான இவர், அகில உலக எம். ஜி. ஆர். மன்றச் செயலாளராகவும் பணியாற்றினார். இவர் தமிழ்நாடு வக்பு வாரியத்தின் முன்னாள் தலைவரும் ஆவார்.

எம்.ஜி.ராமச்சந்திரன் தலைமையில் அதிமுகவை அரசியல் கட்சியாகப் பதிவு செய்வதற்கான படிவத்தில் கையெழுத்திட்ட 11 கட்சித் தொண்டர்களில் தமிழ் மகன் உசேனும் ஒருவர். 1972ல் கட்சி உருவானதிலிருந்து, உசேன் அதிமுகவில் முக்கிய பதவிகளை வகித்துள்ளார். இவர் கன்னியாகுமரியின் முதல் அதிமுக மாவட்டச் செயலாளராகப் பணியாற்றினார்.

2016 தமிழ்நாடு சட்டமன்றத் தேர்தலில், அவர் பாளையம்கோட்டை சட்டமன்றத் தொகுதிக்கான அதிமுக வேட்பாளராக அறிவிக்கப்பட்டதால், 13 ஏப்ரல் 2016 அன்று தமிழ்நாடு வக்பு வாரியத் தலைவர் பதவியை ராஜினாமா செய்தார். ஆனால் பின்னர் அவருக்கு பதிலாக ஹைதர் அலி அதிமுக அதிமுக வேட்பாளராக அறிவிக்கப்பட்டார்.

திசம்பர் 1, 2021 அன்று, அவர் கட்சியின் இடைக்கால அவைத்தலைவராக தமிழ் மகன் உசேன் நியமிக்கப்பட்டார். இதனைத் தொடர்ந்து, 23 சூன் 2022 அன்று, சென்னை வானகரத்தில் உள்ள ஸ்ரீவாரு வெங்கடாசலபதி மாளிகையில் நடைபெற்ற பொதுக்குழுக் கூட்டத்தில் தமிழ் மகன் உசேன் அதிமுக கட்சியின் அவைத்தலைவராக ஒருமனதாகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1936 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:கன்னியாகுமரி மாவட்ட அரசியல்வாதிகள்
நானிங்

**நானிங்** (ஆங்கிலம், மலாய் மொழி: *Naning*; சீனம்: 南宁) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் ஒரு வரலாற்று நகரமாகும். மலாக்கா மாநிலத்தின் வடக்குப் பகுதியில் முன்னாள் குறுநிலத் தலைநகரமாகும்.

தாபோ நானிங் என்று அழைக்கப் படும் அந்தக் குறுநிலப் பகுதி, தற்சமயம் ஒரு கிராமப்புற நகரமாகத் தடம் பதிக்கிறது. மஸ்ஜித் தானா *(Masjid Tanah)* தொகுதியின் ஒரு பகுதியாகவும்; மற்றும் புலாவ் செபாங்கிற்கு *(Pulau Sebang)* அருகிலும் உள்ளது. இது ஒரு சின்ன கிராமமாக இருந்தாலும், 16-ஆம் நூற்றாண்டில் ஒரு மாநிலமாக இருந்து உள்ளது.

மலாக்கா நகரத்தில் இருந்து சுமார் 19 மைல் (31 கி.மீ.) தொலைவில் அமைந்துள்ள நானிங், ஏறக்குறைய 200 சதுர மைல் (520 கி.மீ.2) கொண்ட ஒரு சிறிய உள்நாட்டு மலாய் குறுநிலமாக இருந்தது. இப்போது அலோர் காஜா மாவட்டம் என்று அழைக்கப்படுகிறது

## பொது

1370-ஆம் ஆண்டில் மினாங்கபாவ் இளவரசர் சுல்தான் சத்தாங் பாலுன் *(Sutan Jatang Balun)* என்பவரால் நிறுவப்பட்டது. இவர் டத்தோ பெர்பாத்தே நன் செபத்தாங் *(Datuk Parpatih Nan Sebatang)* என்றும் அறியப்படுகிறார்.

நெகிரி செம்பிலான் மாநிலம் உருவாவதற்கு இந்தக் குறுநிலம் ஒரு காரணமாக இருந்தது என்றும் அறியப் படுகிறது. இந்த நானிங் பகுதியில் 1831-இல் இருந்து 1834 வரை, பிரித்தானியர்களுக்கு எதிரான ஒரு நிலவுரிமைப் போர் நடந்தது. 

## வரலாறு

நானிங் குறுநிலம் முன்பு காலத்தில் நெகிரி செம்பிலான் மாநிலத்தின் ஒரு பகுதியாக இருந்தது. ஆனாலும் 1832-ஆம் ஆண்டில் நடந்த நானிங் போர் *(Naning War)* மூலமாக ஆங்கிலேயர்களால் மலாக்காவுடன் இணைக்கப்பட்டது.

1831-இல் பிரித்தானியர்களின் ஆட்சியை எதிர்த்து டத்தோ டோல் சாயிட் *(Dol Said)* என்பவர் கிளர்ச்சி செய்தார். அந்த நிகழ்ச்சிக்கு நானிங் போர் என்று பெயர். அப்போது அலோர் காஜாவில் இருந்த தாபோ நானிங் கிராமத்தின் தலைவராக டோல் சாயிட் இருந்தார்.

1829-ஆம் ஆண்டில் தாபோ நானிங் பகுதியில் வாழ்ந்த கிராமவாசிகளிடம், அதிகமான வரியைப் பிரித்தானியர்கள் வசூல் செய்தனர். அவர்கள் உற்பத்தி செய்த விவசாயப் பொருட்களுக்கு 10 விழுக்காடு வரி விதிக்கப்பட்டது. அப்போது மலாக்காவின் ஆளுநராக புல்லர்டன் *(Robert Fullerton)* என்பவர் இருந்தார்.

ஏற்கனவே, உற்பத்தி வரிகள் அமலில் இருந்தாலும், புதிய வரிகள் மக்களிடையே பரவலான அதிருப்தியை ஏற்படுத்தின. அத்துடன் மலாய் அரசர்களையும் பிரித்தானியர்கள் ஒரு பொருட்டாகக் கருதவில்லை..

### பிரித்தானியர்களின் தோல்வி

இந்த இரு காரணங்கள்தான் நானிங் கிளர்ச்சிக்கு மூலகாரணங்களாய் அமைந்தன. 1770-களில் தாபோ நானிங் மக்கள் டச்சுக்காரர்களை எதிர்த்து ஆயுதங்களை ஏந்தியுள்ளனர். ஆகவே, நானிங் மக்களை எதிர்த்துப் போக வேண்டாம் என்று பிரித்தானியர்களுக்கு டச்சுக்காரர்கள் ஆலோசனை வழங்கி உள்ளனர்.

இருந்தாலும் தாபோ நானிங் மக்களை எதிர்த்து பிரித்தானியர்கள் 150 வீரர்களை அனுப்பி வைத்தனர். கேப்டன் வில்லி என்பவர் தலைமை தாங்கினார்.

நானிங் மக்கள் ஒன்றுகூடி சண்டை போட்டனர். அதில் அந்த 40 பிரித்தானியர்கள் இறந்தனர். சினம் அடைந்த மலாக்காவின் பிரித்தானிய அரசாங்கம் 1200 பேர் கொண்ட ஒரு பீரங்கிப் படையை அனுப்பி வைத்தது. ஐந்து மாதங்கள் கடுமையான சண்டை நடைபெற்றது. இறுதியில் நானிங் வீழ்ச்சி அடைந்தது.

டத்தோ டோல் சாயிட் தப்பித்துச் சென்றார். 1849-இல் வயது மூப்பின் காரணமாக டோல் சாயிட் காலமானார். அவருடைய கல்லறை தாபோ நானிங் பள்ளிவாசலுக்கு அருகில் இருக்கிறது. பிரித்தானியர்களுக்கு ஏற்பட்ட இந்தத் தோல்வி, பிரித்தானிய மலாயா வரலாற்றில் ஒரு கரும்புள்ளியாகக் கருதப் படுகிறது.

## மேற்கோள்கள்

## சான்றுகள்
* 
* 
* 
* 

## மேலும் காண்க
* மலேசியாவின் வரலாறு

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
சுரேந்திர சௌராசியா

**சுரேந்திர சௌராசியா**  (*Surendra Chaurasia*) இந்தியாவைச் சேர்ந்த ஓர் அரசியல்வாதியாவார். 1989 ஆம் ஆண்டு சூலை மாதம் 22 ஆம் தேதி உத்திரபிரதேச மாநிலத்தில் உள்ள தியோரியா மாவட்டத்தில் குசாகரி என்னும் ஊரில் பிறந்தார். ஒரு விவசாயியாக இருந்த இவர் பாரதிய சனதா கட்சியின் அரசியல்வாதியாக மாறினார்.  உத்தரபிரதேசத்தின் தியோரியா மாவட்டத்தில் 2022 ஆம் ஆண்டு நடைபெற்ற தேர்தலில் ராம்பூர் கர்கானா சட்டமன்றத் தொகுதியிலிருந்து தேர்ந்தெடுக்கப்பட்டு சட்டமன்ற உறுப்பினரானார்.

## ஆரம்ப வாழ்க்கை மற்றும் தொழில்
உத்தரபிரதேச மாநிலம், தியோரியா மாவட்டம், ராம்பூர் கர்கானா சட்டமன்றத் தொகுதியில் உள்ள குசாகரியில் வசிக்கும் சுரேந்திர சௌராசியா, இந்து யுவ வாகினி அமைப்பின் மூலம் அரசியலைத் தொடங்கினார். தேர்தல் ஆணையத்திடம் தாக்கல் செய்யப்பட்ட தேர்தல் வாக்குமூலத்தின்படி இவரது தொழில், விவசாயம் மற்றும் வணிகம் ஆகும்.  மூத்த வேட்பாளரான கசாலா லாரியை தோற்கடித்ததன் மூலம் உத்தரபிரதேச சட்டமன்றத்தில் இளைய சட்டமன்ற உறுப்பினர் என்ற சிறப்பைப் பெற்றார். 
## மேற்கோள்கள்

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:உத்தரப் பிரதேச நபர்கள்
கிருத்திகா பாண்டே

**கிருத்திகா பாண்டே** (*Kritika Pandey*) ஓர் இந்திய எழுத்தாளர் ஆவார். சிறுகதை எழுத்தாளராக நன்கு அறியப்படுகிறார். புது மெக்சிகோவிலுள்ள எலன் உர்லிட்சர் அறக்கட்டளையிடமிருந்து 2021 ஆம் ஆண்டிற்கான குடியிருப்பு உதவித் தொகையைப் பெற்றார். 2016 மற்றும் 2018 ஆம் ஆண்டுகளில் பொதுநலவாய சிறுகதைப் பரிசுக்குரியவராகத் தேர்ந்தெடுக்கப்பட்டார். கிருத்திகா பாண்டே இந்தியாவிற்கான பொதுநலவாய சிறுகதை பரிசை 2020 ஆம் ஆண்டு வென்றார். 
## மேற்கோள்கள்


பகுப்பு:1991 பிறப்புகள்
பகுப்பு:இந்திய எழுத்தாளர்கள்
பகுப்பு:ஜார்க்கண்டு நபர்கள்
சிங்காரி சியாம் சுந்தர் கர்

**சிங்காரி சியாம் சுந்தர் கர்** ( *Singhari Shyamsundar Kar* ) (4 மார்ச் 1908 - 16 மார்ச் 1975) ஒரு புகழ்பெற்ற ஒடிசி இசைக்கலைஞரும், குருவும், பாடகரும், அறிஞரும், இசையமைப்பாளரும் ஆவார். புரி ஜெகன்நாதர் கோயிலுக்கு சேவை செய்யும் குடும்பத்தில் பிறந்த இவர், கோவில் பாரம்பரியத்தின் மூத்த குருக்களின் கீழ் வளர்க்கப்பட்டார். விரைவில் 20-ஆம் நூற்றாண்டில் ஒடிசி பாரம்பரிய இசையின் உயர்ந்த குருக்களில் ஒருவராக உயர்ந்தார். இவரது சக்திவாய்ந்த குரல் சிக்கலான பாணி, மர்தலா மீதான ஆளுமை மற்றும் ஒடிசி இசைக் கல்வியின் கல்வி நிறுவனமயமாக்கலுக்கான தனது பங்களிப்பு ஆகியவற்றிற்காக மிகவும் பிரபலமானவர். இவரது காலத்தில் ஒடிசி இசை, மர்தலா மற்றும் ஒடிசி நடனம் ஆகியவற்றில் பெரும்பாலான கலைஞர்கள் சிங்காரியின் தாக்கம் மற்றும் அறிவின் கீழ் வந்ததாக ஒப்புக்கொள்கிறார்கள். இவர் 16 மார்ச் 1975 அன்று இறந்தார்.

## வரலாறு
புரி நகரத்தின் மணிகர்னிகா என்னுமிடத்தில் தந்தை கோபிந்த சந்திர காரா மற்றும் தாயார் பத்மாவதி தேவி ஆகியோருக்குப் பிறந்த இவர், சிறுவயதிலிருந்தே இசையால் ஈர்க்கப்பட்டார். சிறு வயதிலேயே தந்தையை இழந்த இவருக்கு இவரின் தாயார் இசையில் ஈடுபடுத்தத் தொடங்கி பாரம்பரிய ஒடிசி பாடல்களைக் கற்றுக் கொடுத்தார். பாரம்பரிய இசை நாடகங்களைப் பார்த்துக்கொண்டே பல இரவுகள் விழித்திருப்பார். புரியில் உள்ள காளிகாப் பள்ளியின் மூத்த இசைக்கலைஞர்களான குரு அரிகர ராயகுரு, குரு காடி ஜகன்நாத பிரதிகாரி, குரு கல்பதரு நாயகா, குரு சிந்தாமணி மிசுரா, குரு மனகோவிந்த மகந்தி (பிரபலமாக அறியப்பட்டவர்) ஆகியோரிடமிருந்து ஒடிசி குரல் இசை மற்றும் மர்தலா ஆகிய இரண்டிலும் தனது ஆரம்பப் பயிற்சியைத் தொடங்கினார். இவர் சமசுகிருதத்தில் தனது கல்வியை முடித்தார். ஜெகன்நாதர் கோயிலில் பரம்பரை சிங்காரி செபயதாவாக (சேவையாளராக) பணியாற்றினார்.

## வானொலிக் கலைஞர்

கொல்கத்தாவின் அனைத்திந்திய வானொலியில் (ஒடிசாவில் வானொலி நிலையம் தொடங்கப்படவில்லை) ஒடிசி இசையின் வழக்கமான கலைஞராக இருந்தார். பின்னர் கட்டக் வானொலிநிலையத்திலும் அடிக்கடி ஒடிசி பாடல்கள், சந்தா, சம்பு, பஜனை & ஜனனா போன்றவற்றை பாடினார். 1954 ஆம் ஆண்டில், புது தில்லி செங்கோட்டையில் ஏற்பாடு செய்யப்பட்ட அனைத்திந்திய இசை விழாவின் ஒரு பகுதியாக ஒடிசி குரல் இசை மற்றும் மர்தலா பாராயணம் ஆகிய இரண்டையும் நிகழ்த்தினார்.

இவர் தனது சிக்கலான பயிற்சி முறைக்காக அறியப்பட்டார். ஒடிசி இசையின் 65 லட்சணங்களை வலியுறுத்தினார். இவரது விவரிப்பும் கற்பித்தல் முறையும், ஒடிசி பாரம்பரியத்தின் 32 மூத்த குருக்களில் இவரை வைத்தது.

இவர் புவனேசுவரத்திலுள்ள உத்கல் சங்கீத மகாவித்யாலயாவில் ஒடிசி பாடலின் விரிவுரையாளராகவும் துறைத் தலைவராகவும் பல ஆண்டுகள் பணியாற்றினார். பூரி நகரத்தின் பழங்கால சமூகக் கூடங்களில் இடங்களில் மாணவர்களுக்குப் பயிற்சியும் அளித்தார். தனது புரி வீட்டில், "சியாமசுந்தர சங்கீத வித்யாலயா" என்ற இசைப்பள்ளியை நிறுவினார், இது ஒடிசி குரலிசை மற்றும் மர்தலாவில் தொடர்ந்து கல்வியை வழங்குகிறது.

## விருதுகள்
இவரது முயற்சிகளுக்காக, 1972-73க்கான ஒடிசா சங்கீத நாடக அகாடமி விருதைப் பெற்றார். இவர் 16 மார்ச் 1975 இல் இறந்தார் (சில பதிவுகளின்படி மார்ச் 13).

## இதனையும் பார்க்கவும்

* மர்தலா
* கீத கோவிந்தம்

## சான்றுகள்

பகுப்பு:1975 இறப்புகள்
பகுப்பு:1908 பிறப்புகள்
பகுப்பு:இசைக் கலைஞர்கள்
பம்பா பாக்யா

**பம்பா பாக்யா** (31 அக்டோபர் 1972 –1 செப்டம்பர் 2022) பாக்கியராஜ் என்றும் அழைக்கப்பட்ட) இந்திய பின்னணிப் பாடகரும் இசைக்கலைஞரும் ஆவார். இவர் முக்கியமாக இசையமைப்பாளர் ஏ. ஆர். ரகுமானின் இசையமைப்பில் பல படங்களில் பின்னணி பாடினார். பிரபல தென்னாப்பிரிக்க இசைக்கலைஞர் பம்பாவைப் போலவே தனக்காகவும் பாடல்களைப் பாடுமாறு ஏ. ஆர். ரகுமான் கேட்டுக் கொண்டதை அடுத்து இவர் பம்பா பாக்யா என்ற பெயரைப் பெற்றார். பின்னர் அந்தப் பெயர் மேடைப் பெயராகவும், இவருடைய அடையாளமாகவும் மாறியது. இவர் தனது தனித்துவமான குரலுக்காக நன்கு அறியப்பட்டவர்.

## தொழில்
பாக்யா ஷங்கரின் இயக்கத்தில் 2.0 திரைப்படத்தில் புல்லினங்கால் என்ற பாடலில் பின்னணிப் பாடகராக அறிமுகமானவர். இப்பாடல் உடனடி வெற்றி பெற்றதுடன் தரவரிசைப் பட்டியலில் இடம்பிடித்தது. திரையுலகில் பாடுவதற்கு முன்பு, இவர் பெரும்பாலும் பக்திப் பாடல்களைப் பாடினார்.  இவரது அகால மறைவிற்கு முன், மணிரத்னத்தின் வரலாற்று நாடகப் படமான பொன்னியின் செல்வன் 1 திரைப்படத்தில் பின்னணி பாடினார். 

## மறைவு
பாக்யா 2022 செப்டம்பர் 1 அன்று தனது 49 வயதில் மாரடைப்பு காரணமாக இறந்தார். இவர் கடுமையான நெஞ்சுவலி இருப்பதாக கூறியிருந்ததை அடுத்து சென்னையில் உள்ள மருத்துவமனையில் அனுமதிக்கப்பட்டிருந்தார்.

## பாடிய பாடல்கள்

## மேற்கோள்கள்

பகுப்பு:1972 பிறப்புகள்
பகுப்பு:2022 இறப்புகள்
பகுப்பு:தமிழ்த் திரைப்படப் பின்னணிப் பாடகர்கள்
அருண் சுப்ரமணியன்

**அருண் சுப்ரமணியன்** (Arun Subramanian)  நியூயார்க்கைச் சேர்ந்த ஓர் அமெரிக்க வழக்கறிஞர் ஆவார். நியூயார்க்கின் தெற்கு மாவட்டத்திற்கான அமெரிக்க மாவட்ட நீதிமன்றத்தின் அமெரிக்க மாவட்ட நீதிபதியாகப் பணியாற்ற பரிந்துரைக்கப்பட்டுள்ளார்.

## கல்வி
ஓகியோ மாநிலத்தின் பிரதான நகரமான கிளீவ்லாந்திலுள்ள கேசு வெசுட்டர்ன் ரிசர்வ் பல்கலைக்கழகத்தில் 2001 ஆம் ஆண்டு இளங்கலைப் பட்டத்தையும் 2004 ஆம் ஆண்டு கொலம்பியா சட்டப்பள்ளியில் முனைவர் பட்டமும் பெற்றார். 
## தொழில்
2004 ஆம் ஆண்டு முதல் 2005 ஆம் ஆண்டு வரை அருண் சுப்ரமணியன் இரண்டாவது சுற்று அமெரிக்க மேல்முறையீட்டு நீதிமன்றத்தின் நீதிபதியான தென்னிசு இயாக்கப்சிடம் சட்ட எழுத்தராகப் பணியாற்றினார். 2005 ஆம் ஆண்டு முதல் 2006 ஆம் ஆண்டு வரை, நியூயார்க்கின் தெற்கு மாவட்டத்திற்கான அமெரிக்க மாவட்ட நீதிமன்றத்தின் நீதிபதியான இயெரார்டு ஈ. லிஞ்சிடமும், 2006 ஆம் ஆண்டு முதல் 2007 ஆம் ஆண்டு வரை அமெரிக்க உச்ச நீதிமன்றத்தின் நீதிபதி உரூத் பேடர் கின்சுபர்க்கின் சட்ட எழுத்தராகவும் இருந்தார்.  2007 ஆம் ஆண்டு முதல், இவர் நியூயார்க்கில் உள்ள சுசுமான் காட்ஃப்ரே வரையறுக்கப்பட்ட பொறுப்பு கூட்டாண்மை வணிகத்தில் பங்குதாரராக இருந்து வருகிறார்.

## அமெரிக்க மாவட்ட நீதிபதியாகப் பரிந்துரை
சுப்ரமணியனை அமெரிக்க மாவட்ட நீதிபதியாக ஆட்சிப் பேரவை உறுப்பினர் சக் சூமர் சனாதிபதி யோ. பைடனுக்கு பரிந்துரைத்தார். செப்டம்பர் 2, 2022 ஆம் ஆண்டு செப்டம்பர் மாதம் 2 ஆம் தேதியன்று  நியூயார்க்கின் தெற்கு மாவட்டத்திற்கான அமெரிக்க மாவட்ட நீதிமன்றத்தின் அமெரிக்க மாவட்ட நீதிபதியாகப் பணியாற்ற சுப்ரமணியனை பரிந்துரைக்கும் தனது நோக்கத்தை சனாதிபதி பைடனும் அறிவித்தார். மார்ச் 31, 2022 ஆம் ஆண்டு மார்ச்சு மாதம் 31 ஆம் தேதி அன்று இரண்டாவது சுற்று அமெரிக்க மேல்முறையீட்டு நீதிமன்றத்தின் நீதிபதியாக உயர்த்தப்பட்ட நீதிபதி அலிசன் நாதனால் காலியான இருக்கைக்கு சனாதிபதி பைடன் சுப்ரமணியனை பரிந்துரைப்பார். இப்பரிந்துரை உறுதிப்படுத்தப்பட்டால், நியூயார்க்கின் தெற்கு மாவட்டத்திற்கான ஐக்கிய மாகாணங்களின் மாவட்ட நீதிமன்றத்தில் பணியாற்றும் முதல் தெற்காசிய நீதிபதியாக அருண் சுப்ரமணியன் சிறப்பு பெறுவார்.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க வழக்கறிஞர்கள்
பகுப்பு:அமெரிக்கத் தமிழர்
செங்கிஸ் கான் (தொலைக்காட்சி நிகழ்ச்சி)

**செங்கிஸ் கான்** என்பது 2005ஆம் ஆண்டு வெளி வந்த பிபிசி ஆவணப்படமாகும். இந்நிகழ்ச்சியை டிஸ்கவரி சேனல் ஐக்கிய இராச்சியம் துணைத் தயாரிப்புச் செய்தது. இது 13ஆம் நூற்றாண்டின் மங்கோலியப் போர்ப் பிரபுவான செங்கிஸ் கானின் வாழ்க்கையைப் பற்றி விளக்கிக் கூறியது. இந்நிகழ்ச்சியில் செங்கிஸ் கானாக ஒர்க்கில் மக்கான் நடித்தார். கென்னத் கிரான்கம் பிண்ணனிக் குரல் கொடுத்தார். எட்வர்ட்டு பசல்கட் இந்நிகழ்ச்சியை இயக்கினார். நிகழ்ச்சியை அலிஸ்டர் சிம்சன் விளக்கிக் கூறினார். இந்நிகழ்ச்சி முழுவதுமாக மங்கோலியாவிலேயே படமாக்கப்பட்டது. இதில் நடித்தவர்கள் அனைவரும் மங்கோலியர்கள் ஆவர். த லார்டு ஆப் த ரிங்ஸ் திரைப்படத் தொடரில் பயன்படுத்தப்பட்ட அதே கணினியுருப்படத் தொழில்நுட்பங்களைப் பயன்படுத்தி யுத்த காட்சிகள் மீண்டும் உருவாக்கப்பட்டன.

மங்கோலியத் தலைவர் பற்றிய தேவையற்ற எதிர்மறையான பெயரை நன்முறையில் விளக்கிக் கூறுவதற்காக இந்த ஆவணப்படம் முயற்சித்தது. அனைவருக்கும் அழிவை ஏற்படுத்திய பழங்குடியினப் போர்களுக்கு முற்றுப் புள்ளி வைத்த, உதவி மனப்பான்மையும், அன்புள்ளமும் கொண்ட ஒரு தலைவனாக இத்திரைப்படம் செங்கிஸ் கானைப் பற்றிக் கூறியது. மங்கோலியப் படையெடுப்புகளின் மிருகத்தனத்தை இத்திரைப்படமானது காட்டிய போதும், *த டைம்ஸ்* பத்திரிகையின் ஜோ யோசோப்பு இத்திரைப்படத்தில் சில நேரங்களில் கொடுமைத் தன்மையானது மிகக் குறைவாகவே காட்டப்பட்டுள்ளதாக எழுதினார்.

2015ஆம் ஆண்டு இத்திரைப்படத்தை தங்கள் தங்கும் விடுதியில் பார்த்ததற்காகப் பிரித்தானியர், தென் ஆப்பிரிக்கர் மற்றும் இந்தியர் உள்ளிட்ட 20 அயல் நாட்டவர்களைச் சீனா தன் உள் மங்கோலியா தன்னாட்சிப் பகுதியிலிருந்து வெளியேற்றியது. பயங்கரவாதம் மற்றும் மதத் தீவிரவாதத்தை இத்திரைப்படம் ஊக்குவிப்பதாகச் சீன அரசுக் குழுக்கள் கூறின. பிரிவினைவாதக் குழுக்கள் அல்லது மங்கோலிய இனத்தவருக்கு கூடுதல் உரிமைகள் கேட்கும் இயக்கங்களுக்குச் சீனா எதிர்ப்புத் தெரிவிக்கிறது.

## ஒர்க்கில் மக்கான்
இந்தத் திரைப்படத்தில் செங்கிஸ் கானாக நடித்த ஒர்க்கில் மக்கான் 2009ஆம் ஆண்டு மங்கோலிய மற்றும் உருசியக் கூட்டுத் தயாரிப்புத் திரைப்படமான *பை த வில் ஆப் சிங்கிஸ் கானில்* சமுக்காவாக நடித்தார். த மாடல் என்ற மங்கோலியத் தொலைக்காட்சி நிகழ்ச்சியிலும் ஒரு நடுவராகக் கலந்து கொண்டார். நெட்பிளிக்ஸ் தொடரான மார்க்கோபோலோவில் மங்கோலிய அமைப்பாளராக இவர் பணியாற்றினார். 2015ஆம் ஆண்டு மங்கோலியத் தேசியத் திரைப்படக் குழுவினை இவர் நிறுவி அதன் தலைவராகச் செயல்பட்டார்.

## உசாத்துணை

## வெளி இணைப்புகள்

*  at IMDb

பகுப்பு:செங்கிஸ் கான்
ஜெய் அனுமான் (1997 தொலைக்காட்சித் தொடர்)

**ஜெய் அனுமான்** என்பது 1997ஆம் ஆண்டு ஒளிபரப்பப்பட்ட இந்தியத் தொலைக்காட்சித் தொடர் ஆகும். இது சிவனின் அவதாரமான அனுமானின் வாழ்க்கையை அடிப்படையாகக் கொண்டு உருவாக்கப்பட்டது. இத்தொடரைச் சஞ்சய் கான் இயக்கினார். இத்தொடர் டிடி நேசனல் தொலைக்காட்சியில் தமிழிலும் ஒளிபரப்பப்பட்டது.

## தயாரிப்பு
இதை சஞ்சய் கான் தயாரித்தார். இது மொத்தம் 178 பகுதிகளைக் கொண்டிருந்தது. இதில் அனுமானாக ராஜ் பிரேமி, ஸ்ரீ ராமராக சிராஜ் முஸ்தபா கான், வால்மீகியாக இர்பான் கான் மற்றும் இலட்சுமணனாக மணிஷ் கன்னாவும் நடித்திருந்தனர். இத்தொடரை சஞ்சய் கானின் தயாரிப்பு நிறுவனமானது தயாரித்தது. இந்நிறுவனம் திப்பு சுல்தான் மற்றும் மராத்தா ஆகிய தொடர்களையும் தயாரித்து இருந்தது.

## உசாத்துணை

## வெளி இணைப்புகள்

* 

பகுப்பு:தொலைக்காட்சித் தொடர்கள்
பெனிலோப் சேத்வுட்

**பெனிலோப் வாலண்டைன் ஹெஸ்டர் சேத்வுட், லேடி பெட்ஜெமன்** (*Penelope Valentine Hester Chetwode, Lady Betjeman*) (14 பிப்ரவரி 1910 - 11 ஏப்ரல் 1986) ஒரு ஆங்கிலேய பயண எழுத்தாளராவார்.   இவர் படைத்துறை உயர் தளபதி சேத்வுட்டின் ஒரே மகளும் பரிசு பெற்ற கவிஞர் சர் ஜான் பெட்ஜெமனின் மனைவியுமாவார். இவர் அல்டர்சாட்டில் பிறந்து வட இந்தியாவில் வளர்ந்தார். தனது பிற்கால வாழ்க்கையில் இப்பகுதிக்குத் திரும்பினார்.

## தொழில்
1961 கோடையில் தெற்கு எசுப்பானியாவிலிருந்து குதிரையின் மீது பயணம் செய்து எழுதிய, *டூ மிடில் ஏஜ்டு லேடீஸ் இன் அண்டலூசியா* (1963) என்ற புத்தகத்துக்காக மிகவும் பிரபலமானவர். புத்தகம் பரவலாகப் பாராட்டப்பட்டது. *தி இன்டிபென்டன்ட்* என்ற பத்திரிக்கை "சாகச மற்றும் நகைச்சுவையின் உன்னதமான படைப்பு" என்று அழைத்தது. அதே நேரத்தில் தி கார்டியன் பத்திரிக்கையில் கேட் கெல்லவே என்பவர் இதை "ஒரு அழகான, துணிச்சலான கதை" என்று எழுதினார்.   2012 இல், எலாண்ட் புக்ஸ் நிறுவனம் மூலம் இப்புத்தகம் மறு பதிப்பை கண்டது.  சிம்லாவிலிருந்து ரோதங் கணவாய்க்கு சென்ற தனது மலையேற்றம் பற்றிய விவரத்தினை *குலு: தி என்ட் ஆப் தி ஹேபிடபிள் வேர்ல்டு* (1972) என்ற பெயரில் எழ்ழுதினார்.

## சொந்த வாழ்க்கை
[link=//upload.wikimedia.org/wikipedia/commons/thumb/d/d4/Penelope_Chetwode_memorial._Sarahan%2C_Himachal_Pradesh.jpg/370px-Penelope_Chetwode_memorial._Sarahan%2C_Himachal_Pradesh.jpg|thumb|370x370px| [இமாச்சலப் பிரதேசம் சரகான் அருகில் இருக்கும் பெனிலோப் சேத்வுட்டின் நினைவுச்சின்னம். ]]
1933-இல் லண்டனில் ஜான் பெட்ஜெமன் என்பவரை மணந்தார். பால் என்ற மகனும் கேண்டிடா என்ற மகளும் இருந்தனர். இறுதியில் திருமணம் முறிந்தது. 1948-இல் கத்தோலிகராக மாறினார். 1972-இல், இந்த இணை பிரிந்தது. வாழ்க்கையின் பிற்பகுதியில் இவர் தனது குதிரையுடன் *ஹே-ஆன்-வை* என்ற இலக்கிய நகரத்திற்கு மேலே உள்ள குசோப் மலையில் உள்ள ஒரு வீட்டில் தங்கினார். இமயமலை வழியாக ஒரு மலையேற்ற சுற்றுலாப் பயணிகளின் குழுவை வழிநடத்தினார். இவர் 1986-இல் இந்தியாவின் முட்டிசரில் இறந்தார்.  

## சான்றுகள்

பகுப்பு:1986 இறப்புகள்
பகுப்பு:1910 பிறப்புகள்
பகுப்பு:எழுத்தாளர்கள்
மனோரா கோட்டை

**மனோரா கோட்டை** (*Manora Fort*)  பாக்கித்தான் நாட்டின் கராச்சி துறைமுகத்தைப் பாதுகாப்பதற்காக கட்டப்பட்ட ஒரு கோட்டையாகும்.  முதலில் 1797 ஆம் ஆண்டில் தல்பூர் மிர்சால் ஒரு மண் கோட்டையாக இது கட்டப்பட்டது.  கோட்டை 1839 ஆம் ஆண்டில் ஆங்கிலேயர்களால் கைப்பற்றப்பட்டது - இதன் பிறகு அவர்கள் கராச்சி மற்றும் கீழ் சிந்துவின் கட்டுப்பாட்டையும் கைப்பற்றினர். 

## வரலாறு
### கோட்டை
ஓமன் மற்றும் பகுரைனில் நடைபெற்ற வர்த்தகத்தை கையாண்ட துறைமுகத்தைப் பாதுகாப்பதற்காக 1797 ஆம் ஆண்டில் தல்பூர் வம்சத்தால் மனோரா கோட்டை கட்டப்பட்டது.     ) உயரம் கொண்ட பாறைகளின் உச்சியில் கோட்டை கட்டப்பட்டது.  ஒரு சிறிய பள்ளிவாசலும் வட்ட கோபுரமும் கோட்டையுடன் இணைந்துள்ளன.  19 ஆம் நூற்றாண்டின் முற்பகுதியில் கராச்சி துறைமுகத்தை அச்சுறுத்திய மற்றும் சில சமயங்களில் தாக்கிய காசிமி கடற்கொள்ளையர்களின் தாக்குதல்களைத் தடுக்க இந்த கோட்டை பயன்படுத்தப்பட்டது.  பாரசீக வளைகுடா பிராந்தியத்தின் கட்டுப்பாட்டைக் கைப்பற்றுவதற்கு *கிழக்கிந்திய* கம்பெனிக்கு கடற்கொள்ளை நடவடிக்கைகள்  உதவியாக இருந்தன.

### ஆங்கிலேயர்கள் கைப்பற்றல்
பிப்ரவரி 1, 1839 ஆம் ஆண்டு பிப்ரவரி மாதம் முதல் தேதியில் எச்எம்எசு வெல்லசுலி (1815) என்ற பிரிட்டிசு கப்பல் மனோரா தீவில் நங்கூரமிட்டது. பிப்ரவரி 3  ஆம் தேதியன்று இக்கப்பல் கோட்டை மீது துப்பாக்கிச் சூடு நடத்தியது.  பிரிட்டிசு துருப்புக்கள் கோட்டையைத் தாக்கியபோது கோட்டைக் காவலுக்கு 4 அல்லது 5 பேர் மட்டுமே இருந்துள்ளனர். அவர்கள் துப்பாக்கி ஏந்தியிருக்கவில்லை, அதனால் உசுல் பென் புட்சாவிடம் கோட்டை விரைவாக சரணடைந்தது.    கராச்சியும் கைப்பற்றப்பட்டது. 

கோட்டை கைப்பற்றப்பட்ட பிறகு, இந்த கட்டிடம் கராச்சி துறைமுகத்தில் ஒரு குடியிருப்பிடமாக பயன்படுத்தப்பட்டது.. போர்க் கப்பல்களை செப்பனிடும் தொழில்நுட்பத் தலைவர் இங்கு வசித்தார்.   செயின்ட் பால் தேவாலயம்    1865 ஆம் ஆண்டு கோட்டைக்கு அருகாமையில் கட்டப்பட்டது. 1888 ஆம் ஆண்டில், பழைய கோட்டை பெரும்பாலும் அகற்றப்பட்டது, மேலும் மின்கலம்  வலுப்படுத்தப்பட்டது.  கராச்சி துறைமுகத்தை நெருங்கும் கப்பல்களுக்கு உதவ 1889 ஆம் ஆண்டு ஆங்கிலேயர்களால் ஒரு கலங்கரை விளக்கம் இங்கு கட்டப்பட்டது.

### சுதந்திரத்திற்குப் பின்
1947 ஆம் ஆண்டு  சுதந்திரத்திற்குப் பிறகு, மனோரா கோட்டை பாக்கித்தான் கடற்படையின் முக்கிய தளமாக மாறியது.  தீவின் கிழக்கு விளிம்பில் கடற்படை கப்பல்களுக்கான நிறுத்துமிடங்கள்  அமைந்தன. அன்றிலிருந்து இந்த தீவு இராணுவப் படையின் கட்டுப்பாட்டில் உள்ளது.  தொலைவில் உள்ள ஓர்மாராவில் புதிய சின்னா கடற்படைத் தளம் திறக்கப்பட்டது. தோராயமாக பாதி கடற்படை கப்பல்கள் மனோராவிலிருந்து நகர்ந்துவிட்டன. க் கோட்டை இப்போது பாக்கித்தான் கடற்படையின் பொதுத் தலைமையகமாக செயல்படுகிறது. 

## படக்காட்சியகம்

படிமம்:QASIM Fort.JPG|மனோரா கோட்டை அதன் அணைக்கரையிலிருந்து தெரிகிறது.
படிமம்:Old Guns Qasim Fort.JPG|கோட்டையில் பழைய கப்பல் எதிர்ப்பு வெடிமருந்துகள்

## இதையும் காண்க
கராச்சி
## மேற்கோள்கள்

## புற இணைப்புகள்
* Manora Fort, Karachi
* Manora Fort Photo

பகுப்பு:பாக்கித்தானிலுள்ள கோட்டைகள்
பகுப்பு:கராச்சியில் உள்ள கட்டிடங்கள்
தேவ் திப்பா

**தேவ் திப்பா** (*Deo Tibba*) என்பது இந்தியாவின் இமாச்சலப் பிரதேசத்தின் குலு மாவட்டத்தில் 5,985 மீட்டர் உயரத்தில் அமைந்துள்ள ஒரு மலையாகும்.  தேவ் என்றால் 'கடவுள்' (தேவன்), திப்பா என்றால் 'மலை' எனவும் பொருள்.  இது பிர் பாஞ்சல் மலைத்தொடரில் ஜகட்சுக் கிராமத்திற்கு மேல் மணாலியின் தென்மேற்கில் அமைந்துள்ளது. இது முதன்முதலில் தளபதி புரூசின் வழிகாட்டியான பூரர் என்பவரால் கண்டுபிடிக்கப்பட்டது. அவர் அதன் முகடுகளில் ஒன்று அம்தா கண்வாயிலிருந்து ஏறக்கூடியதாக இருப்பதாகத் தெரிவித்தார்.  இந்த சிகரத்தின் உச்சிக்கு செல்லும் பாதை ஒரு சவாலான நிலப்பரப்பைக் கொண்டுள்ள. மலையேறும் ஒருவர் செங்குத்தான பனிப்பாதைகள், பிளவுகள் கொண்ட பனிப்பாறைகள், சறுக்கும் பாறைகள் ஆகியவற்றைக் கடக்க வேண்டும்.   ஸ்டோக் காங்ரியுடன் ஒப்பிடும் போது இது மிகவும் உயரம் குறைவாக இருப்பதால், மலையேறும் ஆர்வமுவர்களுக்கு இது சில சமயங்களில் ஒரு தொடக்க சிகரமாக தவறாகப் புரிந்து கொள்ளப்படுறது. உள்ளூர் மற்றும் சர்வதேச அணிகள் இந்த சிகரத்தை இந்திராசன் (6221 மீ) சிகரத்துடன் அடிக்கடி முயற்சி செய்கின்றன. இவை இரண்டும் உயரமான துகாங்கன் கோல் வழியாக இணைக்கப்படுகின்றன   

உள்ளூர் மக்களின் நம்பிக்கைகளின்படி, தேவ் திப்பா என்பது கடவுள்கள் கூடும் இடமாகும். இந்து புராணங்களின்படி, குவி வடிவ சிகரமான இது தெய்வங்கள் அமர்ந்திருக்கும் இடமாக கருதப்படுகிறது.  

## மேற்கோள்கள்

பகுப்பு:குல்லு மாவட்டம்
பகுப்பு:இமயமலைத் தொடர்
பகுப்பு:இந்திய மலைத்தொடர்கள்
பகுப்பு:இந்திய மலைகள்
பகுப்பு:இமாச்சலப் பிரதேச மலைகள்
இந்திராசன்

**இந்திராசன் மலை** (*Indrasan*) இமாச்சலப் இமாச்சலப் பிரதேசத்தின் குலு மாவட்டத்தில் கடல் மட்டத்திலிருந்து 6221 மீட்டர் உயரத்தில் இந்திரசன் மலை அமைந்துள்ளது.   இமயமலையின் பிர் பாஞ்சல் மலைத்தொடரில் ஏறுவதற்கு மிகவும் கடினமான மலையாக இந்திரசான் மலை கருதப்படுகிறது. ஏனெனில் அதை அளவிடுவதில் அதிகளவில் சவால்கள் உள்ளன.    அக்டோபர் 13, 1962 அன்று யப்பானின் கியோத்தோவிலுள்ள கியோத்தோ பல்கலைக்கழக ஆல்பைன் சங்கம் ஏற்பாடு செய்த ஒரு பயணத்தின் மூலம் முதன்முதலில் ஏறப்பட்டது. 

இந்திரன் பூமிக்கு வரும்போதெல்லாம் இங்கு வசிப்பதாகவும் நம்பப்படுகிறது. இந்திராசன் (இரண்டு வார்த்தைகளால் ஆனது: இந்திரன் மற்றும் ஆசனம்) அதாவது இந்திரனின் அரச இருக்கை.

## மேற்கோள்கள்

பகுப்பு:குல்லு மாவட்டம்
பகுப்பு:இமயமலைத் தொடர்
பகுப்பு:இந்திய மலைத்தொடர்கள்
பகுப்பு:இந்திய மலைகள்
பகுப்பு:இமாச்சலப் பிரதேச மலைகள்
குலு பள்ளத்தாக்கு

**குலு பள்ளத்தாக்கு** (*Kullu Valley*) என்பது இந்தியாவின் இமாச்சல பிரதேசத்தில் உள்ள ஒரு பரந்த திறந்த பள்ளத்தாக்காகும். இது மணாலி மற்றும் லார்கி இடையே பியாஸ் ஆற்றால் உருவாக்கப்பட்டுள்ளது. இந்த பள்ளத்தாக்கு அதன் கோவில்கள், அழகு மற்றும் பைன், தேவதாரு காடுகள், பரந்த ஆப்பிள் தோட்டங்களால் மூடப்பட்டிருக்கும் அதன் கம்பீரமான மலைகளுக்கு பிரபலமானது. பியாஸ் ஆற்றின் போக்கானது, கீழ்ப்பாறை முகடுகளில் பைன் மரங்களுக்கு மேல் உயர்ந்து, தேவதாரு காடுகளால் அலங்கரிக்கப்பட்ட அற்புதமான வரிசையை வழங்குகிறது. குலு பள்ளத்தாக்கு பிர் பாஞ்சல், கீழ் இமயமலை , பெரிய இமயமலைத் தொடர்களுக்கு இடையில் அமைந்துள்ளது. பனிச்சறுக்கு சுற்றுலா என்பது பள்ளத்தாக்கைச் சுற்றியுள்ள இமாலயச் சிகரங்களில் பிரபலமடைந்து வரும் ஒரு விளையாட்டாகும்.

குலு அல்லது குல்லு, இந்திய மாநிலமான இமாச்சல பிரதேசத்தில் உள்ள குல்லு மாவட்டத்தின் தலைநகரம் பள்ளத்தாக்கில் அமைந்துள்ளது. இந்த பள்ளத்தாக்கு 75 கிலோமீட்டர் நீளமும், 2 முதல் 4 கி.மீ. அகலமும் கொண்டது. மேலும், புகழ்பெற்ற ரோதங் கணவாய்க்கு அருகில் முடிகிறது. நக்கர் கோட்டை, ரோரிச் கலைக்கூடம், இடும்பன் கோயில் ஆகியவையும் பள்ளத்தாக்கின் முக்கிய ஈர்ப்பாகும்.

## புகைப்படங்கள்

படிமம்:The Castle at Naggar Castle,Kullu.jpg|குலு பள்ளத்தாக்கில் உள்ள நக்கர் கோட்டை
படிமம்:Kullu Valley with River Beas - Kullu - Himachal Pradesh - 2014-05-09 2181.JPG|பியாஸ் ஆற்றுடன் கூடிய குலு பள்ளத்தாக்கு
படிமம்:Kullu Valley in autumn, Himachal Pradesh.jpg|குலு பள்ளத்தாக்கில் இலையுதிர் காலம்
படிமம்:Beas Valley - Kothi - Kullu 2014-05-10 2295.JPG|குலுவில் உள்ள பியாஸ் ஆற்றுப் பள்ளத்தாக்கிலிருந்து இமயமலையின் காட்சி
படிமம்:Kullu Valley, Beas River near Manali, India.jpg|செப்டம்பர் மாதத்தில் பியாஸ் ஆறு
படிமம்:Kullu Valley, Panoramic views 2, India.jpg|குலு பள்ளத்தாக்கின் பறந்து திறந்த காட்சி
படிமம்:Kullu Valley, Panoramic view of Naggar, India.jpg|நக்கர் 


## சான்றுகள்

பகுப்பு:Coordinates on Wikidata
பகுப்பு:இந்தியப் பள்ளத்தாக்குகள்
பகுப்பு:இமாச்சலப் பிரதேசப் புவியியல்
தங்குதன்(IV) புளோரைடு

**தங்குதன்(IV) புளோரைடு** *(Tungsten(IV) fluoride)* என்பது   WF4 என்ற மூலக்கூற்று வாய்ப்பாடு கொண்ட வேதிச் சேர்மமாகும். தங்குதன் டெட்ராபுளோரைடு என்ற பெயராலும் இதை அழைக்கலாம். தங்குதன்(V) புளோரைடுடன் தங்குதன்(IV) புளோரைடை சேர்த்து ஓர் இடைநிலையாக செயல்படுத்த இச்சேர்மம் சிறிதளவு ஆராயப்பட்டுள்ளது. தங்குதன் அறுபுளோரைடைப் பயன்படுத்தி தங்குதன் படலங்களை படியவைக்கும் வேதி ஆவிப் படிவு முறையில் ஓர் இடைநிலையாகவும் அறியப்பட்டது.

## கட்டமைப்பு
மோசுபௌர் நிறமாலையியலின் அடிப்படையில் தங்குதன்(IV) புளோரைடு பலபடிசார் கட்ட்டமைப்பைக் கொண்டிருப்பது கண்டறியப்பட்டது.

## தயாரிப்பு
ஆர்சனிக்கு முப்புளோரைடுடன் WCl4(MeCN)2 என்ற அணைவுச் சேர்மத்தைச் சேர்த்து சூடாக்கினால்  தங்குதன்(IV) புளோரைடு உருவாகிறது. 600 முதல் 800 பாகை செல்சியசு வெப்பநிலையில் தங்குதன் அறுபுளோரைடுடன் தங்குதன் இழையைச் சேர்த்து வினைபுரியச் செய்தும் இதை தயாரிக்கலாம். 

## வினைகள்
புளோரின் மற்றும் குளோரின் ஆகியவற்றுடன் சேர்த்து சூடுபடுத்துவதன் மூலமாக W(VI) சேர்மங்களுக்கு மறு-ஆக்சிசனேற்றம் செய்யலாம்:
:WF4  +  X2   →   WF4X2
தொடர்ச்சியான வெப்பமூட்டல் மூலம் இது தங்குதன் அறு புளோரைடாகவும் தங்குதனாகவும் விகிதாச்சாரமின்றி மாற்றமடைகிறது.
## மேற்கோள்கள்

பகுப்பு:தங்குதன்(IV) சேர்மங்கள்
பகுப்பு:புளோரைடுகள்
பகுப்பு:தங்குதன் ஆலைடுகள்
சரணாலயம் (திரைப்படம்)

**சரணாலயம்** (*Saranalayam*) 1983 ஆம் ஆண்டு ஆர். சுந்தர்ராஜன் இயக்கத்தில் வெளிவந்த இந்திய தமிழ்த் திரைப்படமாகும். இத்திரைப்படத்தில் மோகன், நளினி, தேங்காய் சீனிவாசன் , மனோரமா, எஸ். எஸ். சந்திரன் ஆகியோர் நடித்திருந்தனர். எம். எஸ். விஸ்வநாதனால் அமைக்கப்பட்ட பாடல்களும் பின்னணி இசையும் மிகப்பெரிய வெற்றியைப் பெற்றது. இத்திரைப்படம் திரையரங்குகளில் 25 வாரங்களுக்கு மேல்  காட்சிப்படுத்தப்பட்டு வெள்ளி விழா கொண்டாடியது.

## நடிகர்கள்
* மோகன் 
* நளினி 
* தேங்காய் சீனிவாசன் 
* மனோரமா 
* எஸ். எஸ். சந்திரன் 
* கருப்பு சுப்பையா 
* குள்ளமணி 
* ஆர். சுந்தர்ராஜன் - விருந்தினர் தோற்றம்

## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை வாலியும் கங்கை அமரனும் இயற்றியிருந்தனர்.

## மேற்கோள்கள்

## வெளி இணைப்புகள்
* சரணாலயம்

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
கேப்டன் வியோம்

***கேப்டன் வியோம்*** என்பது 1998ஆம் ஆண்டு டிடி நேசனல் தொலைக்காட்சியில் ஒளிபரப்பப்பட்ட ஒரு தொலைக்காட்சித் தொடராகும். இந்தத் தொடரை கேத்தன் மேத்தா இயக்கினார். மிலிந்த் சோமன் இத்தொடரில் நடித்திருந்தார்.

## தயாரிப்பு
இத்தொடரில் சிறப்புக் காட்சி அமைப்புகள் பயன்படுத்தப்பட்டதன் காரணமாக இதன் தயாரிப்புச் செலவானது சராசரி அளவை விட மும்மடங்காக இருந்தது. இதன் தயாரிப்பில் இந்திய தேசியத் திரைப்பட வளர்ச்சிக் கழகமும் பங்கெடுத்தது.

## வெளியீடும் வரவேற்பும்
1998ஆம் ஆண்டின் பிற்பகுதியில் ஒவ்வொரு ஞாயிற்றுக்கிழமையும் காலை 10:00 மணிக்கு இத்தொடர் ஒளிபரப்பப்பட்டது. நல்ல வரவேற்பைப் பெற்றது.

## உசாத்துணை

## வெளி இணைப்புகள்

* ''WOW TEENZ'' Youtube Channel

பகுப்பு:தொலைக்காட்சித் தொடர்கள்
அலிப் லைலா

***அலிப் லைலா*** என்பது *அரேபிய இரவுகள்* என்று அறியப்படும் *[[ஆயிரத்தொரு இரவுகள்]]* கதைகளை அடிப்படையாகக் கொண்ட ஓர் இந்தியத் தொலைக்காட்சித் தொடராகும். இத்தொடரை சாகர் ஆட்ஸ் நிறுவனம் தயாரித்தது. இது இரண்டு பருவங்களாகத் தயாரிக்கப்பட்டது. டிடி நேசனல் தொலைக்காட்சியில் 1993ஆம் ஆண்டு முதல் 1997ஆம் ஆண்டு வரை 143 அத்தியாயங்களாக இத்தொடர் ஒளிபரப்பப்பட்டது.

அரசன் சரியாருக்கு அரசி சரசத் கதைகளைக் கூறுவதிலிருந்து இத்தொடரின் கதை தொடங்குகிறது. *ஆயிரத்தொரு இரவுகள்* கதைகளில் இருந்து நன்றாக அறியப்பட்ட மற்றும் குறைந்த அளவே அறியப்பட்ட கதைகளை இத்தொடர் கொண்டிருந்தது. ஆயிரத்தொரு இரவுகள் என்பது அரபு மொழியில் *அலிப் லய்லா வா-லய்லா* என்று உச்சரிக்கப்படுகிறது. இதன் சுருக்கமே இத்தொடரின் பெயராக *அலிப் லைலா* என்று வைக்கப்பட்டது.

## உசாத்துணை

## வெளி இணைப்புகள்

* Sagar Pictures website
* Production website
* Dhamaal TV page 

பகுப்பு:இந்திய கற்பனை தொலைக்காட்சி தொடர்கள்